PIMO วิ่งแรงไม่หวั่นภาวะตลาด ปรับตัวขึ้นเหนือ IPO เกือบ 165%
PIMO วิ่งแรงไม่หวั่นภาวะตลาด เปิดเทรดวันแรก ณ เวลา 10.08 น. มาที่ 3.44 บ. เพิ่มขึ้น 2.14 บ. หรือ 164.62% จากราคาขาย IPO ที่ 1.30 บ. มูลค่าซื้อขายที่ 556.96 ลบ. ทั้งนี้ PIMO เป็นผู้ผลิต-จำหน่ายมอเตอร์
13 ส.ค. 2558

ผู้สื่อข่าวรายงานว่า บริษัท ไพโอเนียร์ มอเตอร์ จำกัด (มหาชน) หรือ PIMO เปิดเทรดวันแรก ณ เวลา 10.08  น. มาที่ 3.44 บาท เพิ่มขึ้น 2.14 บาท หรือ 164.62% จากราคาขาย IPO ที่ 1.30 บาท สูงสุดที่ 3.56 บาท ต่ำสุดที่ 3.36 บาท มูลค่าซื้อขายที่ 556.96 ล้านบาท ขณะที่ดัชนีตลาดหุ้นไทยโดยรวมลบ 1.36%
ทั้งนี้ PIMO เริ่มซื้อขายในตลาดหลักทรัพย์ mai วันที่ 13 สิงหาคม 2558 โดยเสนอขายหุ้นเพิ่มทุนต่อประชาชน 120 ล้านหุ้น ราคาขายหุ้นละ 1.30 บาท และมีจำนวนหุ้นจดทะเบียน 520 ล้านหุ้น ราคาพาร์ 0.25 บาท รวม 130 ล้านบาท ส่วนวัตถุประสงค์เพื่อลงทุนในเครื่องจักรอุปกรณ์ 60 ล้านบาท และเป็นเงินทุนหมุนเวียน 91.32 ล้านบาท
ทั้งนี้ PIMO เป็นผู้ผลิตและจำหน่ายมอเตอร์สำหรับเครื่องปรับอากาศ มอเตอร์กำลังสำหรับอุตสาหกรรม และเครื่องสูบน้ำ ปั๊มหอยโข่ง และมอเตอร์สำหรับสระและสปา
 